פלופידס

[שמאל|ממוזער|250px|פלופידס יוצא ל[תבאי.]]
[ימין|ממוזער|250px|[אפמינונדס מגן על פלופידס ב (385 לפנה"ס).]]
שמאל|ממוזער|250px|כארון מניח את בנו היחיד בזרועותיו של פלופידס.
[שמאל|ממוזער|250px|פלופידס מוביל את אנשי [תבאי בקרב לאוקטרה.]]
**פֶּלוֹפִּידַס** (ביוונית עתיקה: **Πελοπίδας**; ) היה מדינאי ומצביא תבאי חשוב ביוון העתיקה, שהיה גורם מרכזי בביסוס  באמצע המאה ה-4 לפנה"ס.

## ביוגרפיה
### אתלט ולוחם
פלופידס היה בן למשפחה מיוחסת ובעל עושר רב, שאותו הוציא על חבריו ועל שירות לציבור, בעוד הוא עצמו הסתפק בחייו הקשוחים של אתלט. בשנת 384 לפנה"ס, שירת בכוח תבאי שנשלח לתמוך בספרטנים במהלך ה, שם נפצע באורח אנוש על ידי ה, אך ניצל על ידי אפמינונדס ו.

פלוטרכוס מספר שתקרית זו ביצרה היטב את חברותם, ופלופידס היה שותפו של אפמינונדס לפוליטיקה במשך 20 השנים הבאות.

על פי "חיי פלופידס" של פלוטרכוס (מתוך "חיי אישים" של פלוטרכוס), שבהם חייו של פלופידס הוקבלו לחייו של מרקוס קלאודיוס מרקלוס), הוא צמצם את אחוזתו שירש על ידי כך שהפגין דאגה מתמדת לעניי תבאי הראויים לכך, ונהנה מלבוש פשוט, מתזונה דלה ומהקשיים המתמידים של חיי הצבא. אנשים אמרו שהוא התבייש להוציא על עצמו יותר ממה שהוציא על עצמו הנחות שבבני תבאי. פעם אחת, כשחבריו טענו שעליו לדאוג לכספו מכיוון שיש לו אישה וילדים, וכי כסף הוא דבר הכרחי, הצביע פלופידס על עני עיוור ופיסח בשם ניקודמוס ואמר, "כן, הכרחי עבור ניקודמוס".

עם תפיסת מצודת תבאי על ידי הספרטנים (382 לפנה"ס), נמלט פלופידס לאתונה ועמד בראש קשר לשחרור תבאי. הספרטנים, אף שהיו מלוכנים במדינתם שלהם, הקימו ממשלות אוליגרכיות בערי המדינה שכבשו במסגרת ההגמוניה הספרטנית. בשנת 379 לפנה"ס, הסיעה הדמוקרטית של פלופידס התקוממה במרד פתע והרגה רבים מהאריסטוקרטים התבנים המושחתים שתמכו בשלטון הספרטני. חיל המצב הספרטני נכנע לצבא שאסף פלופידס.

### בויאוטארך
בשנה זו וב-12 השנים שלאחר מכן, הוא נבחר ל, או מנהיג צבאי, ובסביבות 375 לפנה"ס, הוא הביס כוח ספרטני גדול בהרבה ב (ליד ). ניצחון זה הוא חב בעיקר לגבורת הגדוד הקדוש של תבאי, חיל עילית של 300 חיילים מנוסים. בקרב לאוקטרה (371 לפנה"ס), הוא תרם רבות להצלחת הטקטיקה החדשה של אפמינונדס על ידי המהירות שבה גרם לגדוד הקדוש להסתער על הספרטנים. בלאוקטרה, אפמינונדס, מצביא מבריק ואינטואיטיבי, השתמש במערך אלכסוני בפעם הראשונה. לאחר הקרב בלאוקטרה, החלה תבאי להחליף את ספרטה כעיר המובילה ביוון.

בשנת 370 לפנה"ס, הוא ליווה את חברו הקרוב אפמינונדס כבויאוטארך לפלופונסוס, שם, על ידי ייסוד מחדש של  כעיר עצמאית, שהייתה קודם לכן תלויה בספרטה, הצליחו השניים לבסס את הצלחתם ולשלול לצמיתות מספרטה את כוחה ההגמוני. בשובם, שני המצביאים הואשמו, ללא הצלחה, בהחזקת פיקודם מעבר לזמן החוקי. למעשה, הדמוקרטים וכמה מאריסטוקרטים של תבאי הכירו בכך שפלופידס ואפמינונדס היו שני האישים המוכשרים והחשובים ביותר בעירם. שניהם ניסו להקים מדינה שתאחד את יוון תחת ההגמוניה התבנית – מה שקסנופון כינה מדיניות "המכוונת ברציפות להבטחת עליונות ביוון".

### שגרירות לפרס
בשנת 367 לפנה"ס, יצא פלופידס במשלחת לארתחששתא השני, מלך פרס. מגובה ביוקרה של ניצחונו בלאוקטרה, הצליח פלופידס לשכנע את המלך להורות על הסדר ביוון בהתאם לרצונם של התבנים, תוך התייחסות ספציפית לעצמאותה המתמשכת של מסניה.

### המערכה בתסליה ומוות
שנות ה-60 של המאה הרביעית לפנה"ס הוביל פלופידס מסע התפשטות צבאי ודיפלומטי של כוחה של תבאי אל תוך מרכז וצפון יוון. בשנת 369 לפנה"ס, בתגובה לבקשה של ה, נשלח פלופידס עם צבא נגד . לאחר שגירש את אלכסנדרוס, עבר למוקדון ושימש כבורר בין שני טוענים לכס המלכות. על מנת להבטיח את השפעת תבאי במוקדון, הוא הביא הביתה בני ערובה, כולל אחיו הצעיר של המלך, פיליפוס, איש צעיר שיהפוך יום אחד למלך בעצמו. בתבאי למד פיליפוס על הטקטיקה הצבאית והפוליטיקה של היוונים.

בשנה שלאחר מכן, פלופידס נקרא שוב להתערב במוקדון, אך משננטש על ידי שכירי החרב שלו, נאלץ להגיע להסכם עם . בדרכו חזרה דרך תסליה, הוא נשבה על ידי אלכסנדרוס מפראי, והיה צורך בשתי משלחות מתבאי (המשלחת השנייה, המוצלחת, הונהגה על ידי חברו אפמינונדס]) כדי להבטיח את שחרורו.

בשנת 364 לפנה"ס, קיבל פנייה נוספת מהערים התסליות נגד אלכסנדרוס מפראי. אף על פי שליקוי חמה מנע ממנו להביא עמו יותר מקומץ חיילים, הוא הנחיל תבוסה לכוחו העדיף בהרבה של הטיראן על רכס . אולם, מכיוון שביקש להרוג את אלכסנדרוס במו ידיו, הוא פרץ קדימה בפזיזות רבה מדי, ונהרג על ידי שומריו של הטיראן. פלוטרכוס ראה בו דוגמה מובהקת למנהיג שהשליך את חייו מתוך פזיזות וכעס.

## ראו גם
* הטקטיקה והאסטרטגיה היוונית וההלניסטית
* הצבא היווני בתקופת יוון הקלאסית

## קישורים חיצוניים

* 
* 

## ביאורים

## הערות שוליים

קטגוריה:יוונים בתקופה ההלנית
קטגוריה:חללי קרבות
קטגוריה:תבאי: אישים
קטגוריה:אישים שחיו במאה ה-4 לפנה"ס
קטגוריה:אישים שחיו במאה ה-5 לפנה"ס